
1. צו הגז (בטיחות ורישוי) (בטיחות האחסון של מכלים ומכלי מחנאות במחסן גפ"מ ובמחסן עזר), התשס"א2000-.

2. תקנות הגז (בטיחות ורישוי) (החלת תקן 1134), התש"ס2000-








היו"ר אברהם פורז:		אני מתכבד לפתוח את ישיבת ועדת הכלכלה.

1. צו הגז (בטיחות ורישוי) (בטיחות האחסון של מכלים ומכלי מחנאות במחסן גפ"מ ובמחסן עזר), התשס"א2000-.

חגית אייזנמן:			הצו מחליף את הצו הקיים בנושא של מחסני 
 				גפ"מ. יש מספר דברים שלא היו ברורים בצו הקודם, למשל הגדרות של אזור מגורים ואזור תעשייה והחמרות מסוימות בעיקר בנושא של מרחקי בטיחות ממחסן הגז.

היו"ר אברהם פורז:		במה זה משנה את המצב הקיים?

חגית אייזנמן:			הצו מחמיר את התנאים על מחסן הגז. אם עד 
 				היום היה כתוב רק שמחסן הגז לא יהיה באזור מגורים, היום אנחנו מדברים על מרחק של מאה מטרים מכל בית מגורים, כאשר פירטנו את המרחקים.

אילן מירון:			לדעתי ההגדרות של האזורים הן הגדרות גרועות 
 				כיוון שלפי ההגדרות אם יוקם מלון או מסעדה באזור תעשייתי, כמו מסעדת פועלים לדוגמה, זה בעצם הופך את האזור לאזור מגורים ולא ניתן להקים באותו מקום מחסן.

ההגדרה אומרת: "אזור מגורים, אזור שבו מצויים מבני מגורים או שיועד למבנים כאמור". מבנה מגורים מוגדר בין השאר כמסעדה כאשר כך זה כתוב בהגדרות.

חגית אייזנמן:			אנחנו מדברים על שלושים מטרים מאזור מגורים 
 				ולא על מאה מטרים. מאה מטרים מכל בניין כזה. מהמסעדה עצמה יהיה מרחק של מאה מטרים.

היו"ר אברהם פורז:		כתוב שלושים מטר מרחק מאזור מבני מגורים. 
 				אתם בטוחים שתמצאו מקומות כאלה?

חגית אייזנמן:			כן.

היו"ר אברהם פורז:		למה מסעדה שונה ממבנה תעשייתי?

חגית אייזנמן:			ההבדל הוא בכמות האנשים שפוקדים אותה.

היו"ר אברהם פורז:		למשל תעשיית היי-טק יכולה להיות במרחק של 
 				מאה מטרים ועובדים בה אנשים רבים בצפיפות כמעט כמו במסעדה.

חגית אייזנמן:			אם כן, אולי נרחיק את המחסן מכל אזור 
 				תעשייה. באיזשהו שלב צריך לשים נקודה. אני מדברת על פעילויות יום יומיות כמו מגורים ומסעדה. אני חושבת שיש כאן הבדל ממקומות עבודה.

היו"ר אברהם פורז:		למה זה מורחב, בגלל סכנת דליפה?

חגית אייזנמן:			סכנת שריפה כשמאה המטרים נקבעו לפי תרחיש 
 				של העפת בלוני הגז במקרה של עליית החום.

הדס בן-דב:			הם מתפוצצים ויכולים לעוף. אם לוקחים את 
 				התרחיש החמור, אם הוא עף, הוא יכול להגיע למאה מטרים.

היו"ר אברהם פורז:		כבר קרו מקרים כאלה?

חגית אייזנמן:			לא.

הדס בן-דב:			לשמחתנו לא.

חגית אייזנמן:			מאה מטרים זאת לא דרישה כל כך נוראה.

היו"ר אברהם פורז:		מה קורה למחסן קיים היום,  הוא חייב לעבור 
 				מקום?

חגית אייזנמן:			כן.

אילן מירון:			זו הבעיה השנייה. הוא צריך לעבור תוך ששה 
 				חודשים. בהגדרות בארצות-הברית המרחקים הם הרבה יותר קטנים, הם בסדר גודל של בין שלושה לעשרה מטרים, תלוי בגודלו של המחסן. הוא מותר גם באזור מגורים ובוודאי שבאזור תעשייה.

משה שפיצר:			יש את התקנים הבריטים והאמריקאים כאשר 
 				בתקן הבריטי נקבע חמישים טון, מרחק של תשעה מטר. התקן האמריקאי קובע ארבעה וחצי טון ומעלה, מרחק של שבעה מטרים. בצו החדש לא יהיה מקום שעומד בתקנות. אין שום סיבה ללכת לקיצוניות כשכל אומות העולם לא הולכות לכיוון הזה.

יגאל ביבי:			כמה מכילים המכלים האלה?

אילן מירון:			שני טון.

היו"ר אברהם פורז:		מה ההגנה הנקודתית שיש לחווה כזאת? יש חובת 
 				גידור או משהו כזה?

חגית אייזנמן:			כן, אבל זאת לא גדר שתעצור את הרקטה. לא 
 				מדובר בפלדה שתחסום.

היו"ר אברהם פורז:		אם את אומרת להם שהאלטרנטיבה שלהם היא 
 				לזוז משם, שווה להם אולי להשקיע בגדר בטון.

חגית אייזנמן:			גדר בטון יכולה לעורר בעיה אחרת. הזכות של 
 				הגפ"מ במפגש בין הגדר לבין הרצפה. הצטברות של גפ"מ, אם יש דליפה.

נניח שאנחנו מדברים באזור מגורים פרופר או באזור בתי-ספר?

היו"ר אברהם פורז:		אזור מגורים פרופר אני מוכן וכך גם לגבי 
 				בתי-ספר כי אז אני אומר שממילא מטעמים של בניין ערים, ללא כל קשר לעניין הבטיחותי שלכם, דבר כזה הוא לא באזור מגורים וזה בגלל הייעוד של הקרקע ולא בגלל שאלת הבטיחות. באזור מגורים לא עושים מחסן ולא רק מחסן גז.

יגאל ביבי:			אתה נגד המאה מטרים?

היו"ר אברהם פורז:		כן. אני נגד. זאת התעמרות בחברות הגז.

ג'ורג' דבי:			המצב כרגע הפך את כל המדינה, לא רק את 
 				המחסנים אלא גם את הבתים, למחסני גז.

היו"ר אברהם פורז:		אנחנו תכף נגיע לשאלה מה קורה בבתים.

אילן מירון:			הגדרה של אזור תעשייה, החלק השני שלה אומר: 
 				למעט תעשייה של חומרים דליקים, נפיצים וכולי. כלומר, נוצר מצב די מוזר שבחוות גפ"מ אי-אפשר לאחסן מכלים מטלטלים, את הבלונים, את מחסני הגז. הרי חוות הגפ"מ פועלות בין השאר ובעיקר כדי למלא את המכלים.

היו"ר אברהם פורז:		אני הייתי מצמצם את ההגדרה של מבנה מגורים 
 				למבנה מגורים, לבית מלון, למעונות, לגן ילדים, למוסד לימוד, לבית חולים ובית אבות, ומוציא מזה לחלוטין מבני משרדים ומסעדה. אז אנחנו למעשה אומרים שמפרידים בין שימוש מסחרי לשימוש למגורים.

מקובל עליכם?

חגית אייזנמן:			כן.

ראול רונן:			בכל קיבוץ יש מחסן כזה שמשרת את הקיבוץ.

היו"ר אברהם פורז:		זה לא מגורים. אם יש בקיבוץ מבנה כזה, הוא 
 				כנראה באזור שלא מיועד למגורים בלבד או שהוא בלתי חוקי וגם זה יכול להיות. אנחנו מדברים כרגע על התיאוריה ולא על הפרקטיקה כי בפרקטיקה הכל פרוץ.

אם זה מקובל עליכם, בקטע הזה אנחנו נוריד את המסעדות ואת מבני המשרדים.

יגאל ביבי:			אנחנו נמצאים במדינה צפופה.  לא תמיד אפשר 
 				לסמוך על השירות ולכן תושבים במדינה כמו שלנו כשיש טרור ויש חבלות וסכנות, התקן צריך להיות תקן שונה מאשר במדינות אחרות.

אני הייתי מפריד בין מחסן עזר לבין מחסן גפ"מ גדול. אני הייתי עושה הפרדה גדולה וכך גם לגבי המרחקים. חברת גז, כדי לשרת את האוכלוסייה, צריכה את המחסן הזה כדי לא לנסוע למרחקים גדולים. לכן כאן לא איכפת לי שהמרחקים יהיו לא כל כך גדולים.

חגית אייזנמן:			ההבדל הזה נעשה.

יגאל ביבי:			אני הייתי אומר להקל עליהם במחסן העזר הקטן. 
 				לגבי מחסן גדול, יושב-ראש הוועדה חי ברמת אביב שהוא אזור סכנה גדול מאוד, פי גלילות. כשהייתי סגן השר לאיכות הסביבה עשיתי מאמצים להעביר את זה משם אבל לא הצלחתי.

אני אומר שמחסנים מרכזיים, מחסנים גדולים, לא צריכים להיות באזור מגורים.

היו"ר אברהם פורז:		אני מציע שנקבל את הצעתי. ברור שבאזור 
 				מגורים אי-אפשר בכלל כי תוכנית בניין ערים לא מאפשרת זאת.

יגאל ביבי:			תתפלא לשמוע שהמחסנים האלה היו עוד לפני 
 				המגורים.

היו"ר אברהם פורז:		אבל אז הם אולי מסומנים בתור ייעוד אחר.

אילן מירון:			פי גלילות לא נכנס לקטגוריה הזאת.

יגאל ביבי:			אני בעד התקנות ובעד מרחקים.

היו"ר אברהם פורז:		לא יהיה להם מקום לשים את זה. ברגע שיש 
 				מסעדה או משרד באזור תעשייה, המחסן לא יכול להיות שם.

יגאל ביבי:			זה לא משרד בודד. המשרד נמצא עם עוד משרדים 
 				אחרים.

היו"ר אברהם פורז:		ברגע שיש משרד אחר, הוא חייב להתרחק ממנו 
 				מאה מטרים. היום משרדים נמצאים באזור תעשייה. קח לדוגמה את אזור התעשייה של הרצליה שפעם היה אזור תעשייה והיום שוכנים בו משרדים שונים. יוצא שהם לא יכולים להיות בשום מקום והם צריכים לצאת. השטח היחיד שפנוי הוא השטח החקלאי ובשטח חקלאי הם לא יכולים להקים מחסנים כי זה לא ייעוד חקלאי.

ידידה אריה:			אני מבקשת להצטרף להסתייגות של חבר הכנסת 
 				ביבי. אנחנו מדברים על אזור מגורים ששוכנים בו גם משרדים וגם מסעדות. כשאנחנו מדברים על מאה מטרים, אנחנו מדברים על מחסן גדול ולא על מחסן עזר.

היו"ר אברהם פורז:		איפה את מציעה שזה יהיה?

ידידה אריה:			במרחק של מאה מטרים.

היו"ר אברהם פורז:		אין היום בישראל אזור תעשייה שלא תמצאי בו 
 				גם משרדים וגם מסעדה. זאת אומרת שבאזור תעשייה המחסן לא יכול להיות וגם באזור חקלאי הוא לא יכול להיות.

יגאל ביבי:			אזור תעשייה יותר מסוכן מאזור למגורים כי 
 				באזור תעשייה יש תעשיות כימיות וכולי.

היו"ר אברהם פורז:		אם כן, איפה הם יהיו?

ידידה אריה:			באותו מקום, במרחק של מאה מטרים.

היו"ר אברהם פורז:		אין מקומות כאלה.

ג'ורג' דבי:			מדברים על מאתיים מטר כי  זה מאה מטר מכל 
 				צד. ההחמרות שנעשו לגבי הצו הקודם עברו כל גבול סביר ואני אתן כמה דוגמאות.

בנושא הזה של המחסן, של 500 קילוגרם, זה אומר שמדובר בערך ב11- בלונים. כל בית בישראל שיש בו חמש או שש דירות, מהווה אתר. קודם נאמר למטרות מסחריות, אבל בצו הנוכחי מחקו את המלים האלה. מה שפחות מ500- קילוגרם, מי שגר בווילה או בבית דו-משפחתי, נחשב מחסן עזר ואז חלים עליו כל הכללים.

היו"ר אברהם פורז:		תראה לי את התקנה.

ג'ורג' דבי:			בסעיף הראשון, בהגדרות.

חגית אייזנמן:			ההגדרה של מחסן קפ"מ הייתה אחסון לצרכים 
 				מסחריים.

ג'ורג' דבי:			מחיקת המלים "למטרות מסחריות", כאשר זה 
 				יבוא בפני שופט, הוא יראה את הכוונה.

היו"ר אברהם פורז:		בתים משותפים שיש להם מכל גז מרכזי, מה הם 
 				סדרי הגודל של המכלים האלה?

אילן מירון:			שניים-שלושה טון.

חגית אייזנמן:			אנחנו מדברים על אחסון ולא על מכלים 
 				שמחוברים למערכת גז במהלך שימוש. זה ברור מההגדרה שמגדירה אחסון, אבל לא איכפת לי להוסיף.

היו"ר אברהם פורז:		אם העניין הוא בטיחותי, מה זה משנה אם 
 				משתמשים או לא משתמשים במכל? הוא מסוכן בעצם העובדה שהוא שם.

חגית אייזנמן:			נכון. לכן מחקנו את הנושא של לצרכים מסחריים 
 				כי היו לנו הרבה מקרים אנשים אחסנו ליד הבית כמות מסוימת של בלונים ולא היה לנו מה לעשות עם זה כי זה לא לצרכים מסחריים. אנחנו חושבים שהרעיון כאן הוא בטיחותי.

היו"ר אברהם פורז:		איך אנחנו יודעים שהתקנה לא תחול על בתים?

חגית אייזנמן:			אפשר להוסיף כאן איזשהו סייג של אחסון שלא 
 				לצורך שימוש עצמי. אם זה לצורך שימוש, אותו אחד שמאחסן בחוץ יאמר שזה גם לצורך שימוש. הייתי אומרת שזה מחובר למערכת הגז.

היו"ר אברהם פורז:		אם צורכים באתר גז, זה לא מחסן.

חגית אייזנמן:			אותו אדם יכול לקנות כמה מכלים ואני לא מוכנה 
 				לזה כי אני לא רוצה שכל אחד ישים בחצר ערמה של בלוני גז לצורך שימוש לעתיד לבוא.

היו"ר אברהם פורז:		אתם מדברים על מחסן שהוא מחסן. זאת אומרת, 
 				הגז מאוחסן והוא הולך למקומות אחרים לשימוש.

חגית אייזנמן:			מחסן יכול להיות גם בעל מסעדה שמשתמש 
 				בהרבה מאוד מכלי גז. אני רוצה להכניס גם אותו להגדרה של מחסן, כי אם אותו בן-אדם שומר לעצמו עשרה מכלים בחצר, הסיכון שלהם הוא בדיוק אותו הסיכון. אנחנו אמרנו שאסור להחזיק כמויות כאלה של גז ללא אישור שלנו. אם תסתכל כאן, באמת כל שני בלונים שמחוברים למערכת, זה לכאורה מחסן גז אבל צריך להפעיל כאן איזשהו הגיון. מחסן גז זה מחסן שבו אתה מאחסן, אפילו אם יש לך עשרה מכלים שמחוברים כל אחד לצינור שלך.

היו"ר אברהם פורז:		אחד שיש לו מסעדה לא יכול להחזיק עוד בלון 
 				רזרבי או אפילו שניים?

חגית אייזנמן:			אם הוא מחזיק בלון רזרבי, לטעמי הוא צריך 
 				אישור שלנו.

היו"ר אברהם פורז:		את רוצה שכל בעל מסעדה יבקש אישור. השאלה 
 				גם מי יאכוף את זה.

אילן מירון:			אפשר להסתכל על תקנות ה-NFPA, שם יש הגדרה 
 				ברורה, ולאמץ אותן.

היו"ר אברהם פורז:		אם אתם רוצים למנוע הצטברות של הרבה גז, 
 				ולא משנה איפה, צריך למצוא איזשהו פרמטר.

שלמה אביטן:			יש תקנה שכל דייר צריך להחזיק קיבולת של 24 
 				קילו.

היו"ר אברהם פורז:		האם יש היום איזושהי קואורלציה בין מספר 
 				יחידות דיור לבין מכלי הגז? לדוגמה, במקום שיש גז מרכזי ויש בניין של חמישים דירות מול בניין עם עשרים דירות עם גז מרכזי. יש איזשהו פרמטר בתקנה?

ג'ורג' דבי:			24 קילו לצרכן.

חגית אייזנמן:			זה המינימום. מבחינת מקסימום, אין מקסימום. 
 				הדבר היחיד הוא שמעל שש יחידות דיור נדמה לי שאתה לא מסתפק בבלוני גז אלא במכלים.

היו"ר אברהם פורז:		אז מה מדאיג אתכם בעל המסעדה שמחזיק רק 
 				שני בלונים ניידים בחצר?

חגית אייזנמן:			מה שמטריד אותנו זה אדם שמנהל מחסן.

יגאל ביבי:			אין ספק שהשאלה היא בעייתית. יש כאלה שלא 
 				רוצים להשתמש בצובר והם חייבים לאחסן כמה בלונים. אם לאדם יש מסעדה והוא לא מחובר לצובר, הוא צריך שלושה-ארבעה מכלים. אם השווארמה שלו עם גז וההסקה שלו היא עם יונקרס, הוא צריך מים והוא צריך ארבעה-חמישה מכלים מינימום. לכן כאן צריכים להיות יותר גמישים בעניין הזה כי לא כל אחד רוצה צובר אלא הוא רוצה ארבעה-חמישה מכלים. כאן צריכים להיות יותר גמישים לפי הפרמטרים שמקובלים.

חגית אייזנמן:			בדרך כלל המערכת עצמה מחוברת כבר לארבעה 
 				מכלים כאלה ואתה לא צריך להשאיר ברזרבה אלא להתחבר למערכת.

היו"ר אברהם פורז:		אם תהיה שביתת מחלקים?

חגית אייזנמן:			יש שביתות במגזרים אחרים ואתה לא נערך להן. 
 				לא איכפת לי נניח שתהיה הגדרה של מינימום למחסן. מתחת לכמות מסוימת. בוא נתחיל קודם ונאמר מה הוביל אותנו למחשבה הזאת להוריד את המלים האלה של מחסן מסחרי.

היה לנו אירוע של אדם שבדירה שם מחסן גז, אבל אנחנו לא הצלחנו לאסוף את הראיות המיידיות שהוא באמת מכר שם את הגז. הוא אמר שזה לא לצורך מסחרי אלא זה סתם מחסן וכי הצו הזה לא חל עליו.

אילן מירון:			בגלל קושי שלכם אתם הולכים לשנות את כל 
 				המשק?

חגית אייזנמן:			זה לא מקרה יחיד. יש לנו הרבה מאוד מקרים.

היו"ר אברהם פורז:		הדבר ההגיוני מבחינת בטיחות הוא לומר שגז 
 				חייב להיות ברזרבה מסוימת כי כל אחד צורך וצריכה להיות לו איזו כמות מסוימת. צריך למצוא איזשהו פרמטר שאומר למעט מחסן שהוא תת-קרקעי, אסור לך לאחסן יותר מאיקס.

חגית אייזנמן:			מחסן תת-קרקעי לא חל כאן.

היו"ר אברהם פורז:		הפרמטר צריך להיות פר יחידת דיור או משהו 
 				כזה וצריך לקבוע תקרה, וכל זה מהיום ואילך כי את לא יכולה לומר לדיירי בניין רב קומות שיש שם מכל גדול שלא עונה לפרמטר הזה שהם עכשיו לא ישתמשו במכל שיש להם אלא שיזמינו מכל קטן או שימלאו את מחצית המכל שיש להם.

פטר מגנוס:			אני חושב שקצת נסחפנו. בואו נראה מה מטרת 
 				התקנה. התקנה מתייחסת למחסנים בהם מאחסנים בלוני גז.

היו"ר אברהם פורז:		לא לשימוש עצמי.

פטר מגנוס:			נוציא מהכלל את אותן מערכות שכוללות לפי תקן 
 				ולפי חוקים אחרים כי זה לא התקנה שמתירה את זה. לכן אני מציע לכתוב בהגדרה למעט מרכזים. אנחנו מדברים אך ורק במקום שם מאחסנים את הבלונים לצורך הובלתם למקומות אחרים.

היו"ר אברהם פורז:		אני שואל אותך מה אני עושה לגבי בית משותף.

פטר מגנוס:			בבית משותף אין מחסן במובן זה.

אילן מירון:			לפי ההגדרה הזאת יש מחסן בבית משותף.

חגית אייזנמן:			מכל שמחובר למערכת, זה אחסון? זה לא אחסון.

יגאל ביבי:			אפשר להגדיר את זה ביתר דיוק.

היו"ר אברהם פורז:		תגדירו את זה ותאמרו שזה אחסון, מכל שאיננו 
 				מחובר, שאיננו משמש לצריכה.

חגית אייזנמן:			צריכה עצמית מוגדרת בחוק.

יגאל ביבי:			לצריכה עצמי אני יכול להחזיק אלף מכלים?

היו"ר אברהם פורז:		לאור העובדה שהם הסכימו להוריד את מבני 
 				המשרדים והמסעדה, אני מציע שנסכים להגדרה. באשר למבנה מגורים, ההגדרה צריכה להיות כזאת שזה לא מיועד למתקן לשימוש עצמי אלא אחסנה שאו שזה כדי  לצרוך במקום אחר או כעתודה לצריכה במקום. 

אתי בנדלר:			השאלה אם אתה לא רוצה להגביל.

יגאל ביבי:			אני אומר לכם שהאירועים שהיו לפני שבוע גרמו 
 				לי לרצות להקים מחסן לצריכה שלי. אין ספק שמה שקורה מביא אנשים כל מיני הרהורים בעניין הזה. אני חושב שחברות הגז, במחירים שהן גובות היום, ממש שודדות את האנשים.

ג'ורג' דבי:			אני אומר שצריך להחזיר את זה לנוסח שהיה, 
 				למטרות מסחריות. אדוני יכול לראות את התקן האמריקאי שהנחתי לפניו.

היו"ר אברהם פורז:		למה בשימוש עצמי מישהו צריך להחזיק עתודות 
 				גז?

ג'ורג' דבי:			בתי-המלון במרכז תל-אביב, אין מקום שאפשר 
 				לשים צובר גז ולכן הם שמים בלונים על הגג או במקומות אחרים ומדובר בעשרים או ארבעים בלונים. אם זה נכנס להגדרה כפי שהיא מופיעה כאן, בית המלון הזה ייסגר כי אין לו אלטרנטיבה אחרת. הדברים אמורים לא רק בבתי מלון.

היו"ר אברהם פורז:		איך עובד בית-מלון כזה?

ג'ורג' דבי:			אם אין לו מקום בצובר, הוא שם לו מלאי של 
 				בלונים מחופרים והם לשימוש עצמי.

חגית אייזנמן:			את  זה הסכמנו להוציא.

היו"ר אברהם פורז:		בבתי-המלון האלה שאתה מדבר עליהם, הבלונים 
 				האלה מחוברים?

ג'ורג' דבי:			מחוברים.

היו"ר אברהם פורז:		אם הם מחוברים, זה לא מענייננו.

ג'ורג' דבי:			זה לא כתוב.

היו"ר אברהם פורז:		את זה צריך לתקן.

יגאל ביבי:			אני לא מסכים. אני מתנגד. אני לא אאשר את 
 				התקנות כי אני רוצה ללמוד אותן טוב.

חגית אייזנמן:			אני מוכרחה להתפרץ, וזאת אולי חוצפה, אבל מה 
 				שקורה כאן זה פשוט בלתי אפשרי. התקנות האלה בעבודה כבר ארבע שנים, כאשר הן היו בוועדה לפני שנתיים.

היו"ר אברהם פורז:		אני רואה שהן חזרו אלינו ב9- בנובמבר 2000.

לאה ורון:			הן הועברו לוועדה ב3- בדצמבר.

היו"ר אברהם פורז:		גבירתי, אין לך מה להתלונן. אני הייתי בעד 
 				אישור תקנות בתקנות שהוצעו, אבל יש חבר כנסת שמתנגד. אין לי רוב ובהיעדר רוב אני לא יכול לאשר. כל מה שאני יכול לעשות זה לקיים את ההצבעה במועד אחר.

בהנחה אנחנו מוציאים את מבני משרדים ומסעדה מההגדרה ומתקנים את ההגדרה באופן שיהיה ברור שמי שמשתמש במכלים האלה שהם מחוברים זה לא חל עליו, אז זה פותר את בעיית בתי המלון ואני בעד לאשר את התקנות.

אתי בנדלר:			אנחנו רוצים לאפשר גם איזה שהן עתודות.

ג'ורג' דבי:			אני מציע לאפשר לחברות הגז לשלוח תוך 
 				שבועיים הערות בכתב כי יש כאן דברים נוספים.

יגאל ביבי:			אני רוצה ללמוד את הנושא ולטפל בו.

היו"ר אברהם פורז:		בית מלון כזה שנניח מחזיק כמה מכלים רזרביים, 
 				הוא צריך רשיון?

חגית אייזנמן:			הוא צריך רשיון.

היו"ר אברהם פורז:		אפילו על מכל אחד.

חגית אייזנמן:			בעיקרון כן.

היו"ר אברהם פורז:		אתם  הייתם מוכנים לשקול אפשרות שתוכלו 
 				לתת שפיל קטן בלי היתר?

חגית אייזנמן:			בהחלט.

היו"ר אברהם פורז:		נניח עד 25 אחוז מחוברים כשקיימת עתודה.

חגית אייזנמן:			אין בעיה.

היו"ר אברהם פורז:		חבר הכנסת ביבי, אם אתה עומד על כך, בסדר, 
 				אבל חבל לעכב את התקנות.

יגאל ביבי:			אני רוצה ללמוד את הנושא.

הדס בן-דב:			הערתי קודם – אבל לא התפתח דיון – גבי 
 				ההגדרה של אזור תעשייה. הוקמו תעשיות לחומרים דליקים ונפיצים, וזה אומר שאם למשל יש עשרים מכלים בחוות גפ"מ, זה בלתי אפשרי.

אילן מירון:			לא לשימוש עצמי.

איגור דוסקלוביץ:		יש כאן דוגמה לחקיקה ממשלתית טכנית. מה 
 				שאנחנו דנים בו עכשיו, הוא למעשה תקן שיש בו פרמטרים רבים.

חגית אייזנמן:			הנושא הגיע למשרד התעשייה והמסחר ועבר ועדת 
 				תקינה.

יגאל ביבי:			אדוני יושב-ראש הוועדה, אפשר להצביע כך? אתה 
 				רואה שיש בלגן בין משרדי הממשלה.

היו"ר אברהם פורז:		אנחנו לא ועדת ביקורת המדינה. מטרת הוועדה 
 				שלנו היא לסייע להם לפעול למען הציבור. אני בעד להושיט להם יד.

איגור דוסקלוביץ:		יש כאן הרבה פרמטרים טכניים שעליהם בדרך 
 				כלל דנים ומגיעים לקונצנזוס בוועדת תקינה ואז מאמצים תקן.

היו"ר אברהם פורז:		אם בא משרד ממשלתי נוסף על ארבעת אלה שהיו 
 				מעורבים ואומר שגם לו יש מילה, יש לי בעיה. מרוב התייעצות עם משרדים לא מגיעים לסוף כי זאת התייעצות בלתי פוסקת.

ראול רונן:			אני מבקש שבאזור תעשייה יינתן סייג, 
 				שהתעשייה הזאת שעוסקת במילוי אותם גלילים לא תיחשב לתעשייה שעוסקת בחומרים דליקים ונפיצים, משום שאם זה כך אנחנו לא יכולים למלא את הגלילים ולאחסן אותם בצד.

היו"ר אברהם פורז:		זה ברור.

ראול רונן:			זה לא כל כך ברור בהגדרה.

היו"ר אברהם פורז:		זה ברור כי אחרת אתה לא יכול להיות באף מקום 
 				כי אתה מסוכן לעצמך ואתה לא יכול להיות שם.

ראול רונן:			זה לא עולה מההגדרה.

היו"ר אברהם פורז:		ההגדרה צריכה להיות באופן כזה שזה לא יחול על 
 				עצמם.
האם לדעתכם הנוסח אומר ששתי חברות לא יכולות להיות אחת ליד השנייה?

ראול רונן:			כך כתוב.

אילן מירון:			"למעט תעשייה של חומרים דליקים ונפיצים".

היו"ר אברהם פורז:		המחסן נחשב לתעשיית חומרים דליקים ונפיצים?

אילן מירון:			מן הסתם.

היו"ר אברהם פורז:		זה יתוקן כי אחרת יש כאן כשל לוגי.

ג'ורג' דבי:			אדוני אמר שעושים תוכנית בניין ערים וקובעים 
 				הגדרה. כאן עשו משהו אחר, כתבו ועשו נוסף. בהגדרה של אזור מגורים ואזור תעשייה כתוב "אזור שבו מצויים בנייני מגורים או". המילה "או" עשתה שני דברים: האחד, מה שכתוב בתוכנית בניין ערים, דבר שני, מה שמבוצע בשטח. אם מישהו בנה או עשה בניגוד לתקן וכולי, זה אמור לגבי כל האזור כי היום אפשר לראות בתוכנית בניין ערים מספר גוש וחלקה.

יגאל ביבי:			יש הגיון בהערה שלו.

ג'ורג' דבי:			לכל חקלאי מותר לבנות בית לילדיו, אז כל האזור 
 				הזה, חמישים דונם, מאה דונם, אלף דונם, זה אזור. בתוכנית בניין ערים פותחים גוש וחלקה.

היו"ר אברהם פורז:		יש פה בעיה בהגדרה. צריך לצמצם את ההגדרה.

חגית אייזנמן:			אפשר לצמצם הרבה ולא לקבוע שום דבר.
 
היו"ר אברהם פורז:		את נכנסת לאווירה של אנטי ואני מציע לך לצאת 
 				מזה כי את באת לכאן לשרת מטרה. לא יכולה להיות הגדרה שכל האזור הוא מגורים אלא צריך להיות שזה לא יהיה במרחק של פחות ממאה מטר מאזור מגורים. מה זה אזור? האזור יכול להיות שטח של מאות דונמים.

אתי בנדלר:			אם זו תוכנית שמיועדת לאזור מגורים, זה כן 
 				צריך להיות.

היו"ר אברהם פורז:		תוכנית בניין ערים לא נותנת לעשות את זה.

חגית אייזנמן:			הבית עצמו מגדיר אזור.

היו"ר אברהם פורז:		אם יש מבנה בלתי חוקי באיזה מקום, זה צריך 
 				למנוע מחברת גז להקים מתקן לפי חוק במקום שמיועד לפי תוכנית?

חגית אייזנמן:			כן.

היו"ר אברהם פורז:		לא הגיוני.

חגית אייזנמן:			הרשות המקומית תדאג להרוס את אותו בית לא 
 				חוקי.

היו"ר אברהם פורז:		זה חזון אחרית הימים. ברגע שכמה בדואים 
 				יחליטו לבנות מבנה בלתי חוקי באיזה מקום בקרבת מתקן כזה, לא הם יסולקו אלא המתקן יסולק. זאת הלוגיקה?

ג'ורג' דבי:			יש עוד דברים וטוב שאיש מכון התקנים נמצא 
 				כאן. תקן ישראלי הוא חוק ומי שעובר עליו, עובר עבירה. תקן 158 מעודכן למאי 2000.

היו"ר אברהם פורז:		אני מבקש לשנות את ההגדרה באופן שיהיה ברור 
 				שמדובר באזור שמיועד לפי תוכנית או מבנים שנבנו כדין.

אתי בנדלר:			יש בעיה כי יש למשל יש את כל הישובים הלא 
 				מוכרים של הבדואים.

היו"ר אברהם פורז:		אז אי-אפשר לעשות את זה מטעמים אחרים.

אתי בנדלר:			במקרה הזה תגביל למרחק של שלושים מטרים 
 				ולא מאה מטרים.

היו"ר אברהם פורז:		לא יכול להיות שאדם שבנה בית באופן בלתי חוקי 
 				הוא יישאר והחברה תצא. מי שבנה כחוק לפי תוכניות, הוא יברח מפני הפולש הבלתי חוקי? לא הגיוני.

תתקנו את הצו. חבר הכנסת ביבי, אנחנו נקיים הצבעה חוזרת.

יגאל ביבי:			אתה רואה שזה לא מוכן.

ראול רונן:			ברשותך, הערה לגוף הצו עצמו. אם תסתכלו 
 				בפרק ב', אישור אחסנה. אני מסתכל על תת-סעיף 2(ב): "המבקש לאשר מחסן גפ"מ או מחסן עזר יגיש בקשה בארבעה העתקים למנהל בצירוף תסריט בקנה מידה אחד למאה של מחסן הגפ"מ או מחסן העזר, וכן יגיש פרטים ומסמכים נוספים לפי דרישת המנהל".

אני מבקש שהתנאים והמסמכים הנוספים יפורטו בצו. לא יכול להיות שכל בוקר 
מישהו אחד מתעורר על צד שמאל ומבקש מאתנו דברים אחרים.

יגאל ביבי:			צודק.

אתי בנדלר:			אולי אפשר לומר מסמכים נוספים ככל שנדרשים 
 				למנהל לצורך קבלת החלטתו.

היו"ר אברהם פורז:		יש משהו שאתם יודעים כבר עכשיו שצריך?

חגית אייזנמן:			לא.

אתי בנדלר:			דורשים מכם דברים שאינם רלוונטיים?

ראול רונן:			הדברים צריכים להיות מוגדרים.

היו"ר אברהם פורז:		הוא צריך לאשר, אין לו חזון והוא לא חשב אבל 
 				פתאום מסתבר שמטריד אותו משהו והוא מבקש ממך. כל רשות צריכה לעבוד בסבירות וביעילות.

אילן מירון:			ציינו קודם שמרחקי הבטיחות הם מרחקים שאין 
 				להם אח ורע בשום תקן בעולם, והרי מאחר שהוראות המעבר קובעות ששה חודשים בלבד להסדרת מתקנים קיימים, ייווצר מצב שמחסנים אולי די רבים לא יעמדו בדרישות החדשות האלה.

היו"ר אברהם פורז:		אני מבקש לקראת הישיבה הבאה שתגישו לנו 
 				רשימה של אתרים שלדעתכם יצטרכו להיסגר עקב אי-התאמה לתקנות החדשות.

ג'ורג' דבי:			כולם, מדן ועד אילת. אני מבקש שאדוני ידע 
 				וחברי הוועדה ידעו, שאספקת הגז מירושלים היום, אחרי שעטרות נסגר, נמצאת במצב בלתי חוקי. אנחנו כבר כמה חודשים מחפשים שטח ואנחנו לא מוצאים.

היו"ר אברהם פורז:		מה את אומרת על הטענה הזאת שכולם יצטרכו 
 				להיסגר?

חגית אייזנמן:			הבדיקה שלנו העלתה שזאת לא כמות כל כך 
 				גדולה של מחסנים.

היו"ר אברהם פורז:		אני מבקש מכם רשימה של כל אלה שלדעתכם לא 
 				יכולים לחיות עם התקנות החדשות.


2. תקנות הגז (בטיחות ורישוי) (החלת תקן 1134), התש"ס2000-

חגית אייזנמן:			התקנות מחייבות תקן 1134 שכרגע הוא תקן לא 
 				רשמי ואנחנו חושבים שהוא חשוב דיו מאחר שמדובר בבטיחות כדי לחייב עמידה בדרישותיו. התקן קובע מרכיבים של הגז עצמו.

היו"ר אברהם פורז:		יש הערות.

ג'ורג' דבי:			התקן חייב לחול על בתי זיקוק. איזו שליטה יש 
 				לנו או למחלק הגז או למשווק? זה הגז שאנחנו מקבלים. מטילים עלינו אחריות פלילית על דבר שלא ברשותנו.

חגית אייזנמן:			יש לך שליטה ואתה יכול לבדוק את הגז לפני 
 				שאתה מקבל אותו מבתי הזיקוק ואתה יכול לסרב לקבל אותו.

ג'ורג' דבי:			איפה אני אבדוק אותו? יש לי מעבדה?

משה  טמיר:			אני מבקש להתייחס לבסיס של התקן הזה 
 				והבסיס לדעתי הוא תקן 70, מכל שחל עליו תקן ישראלי 70, אדוני היושב-ראש, אומר המכל צריך לעבור בדיקה כל 15 שנים בפעם הראשונה ועשר שנים בפעם השנייה.

אדוני היושב-ראש, אני מבקש שיירשם בפרוטוקול, חברות הגז שלא בודקות, שלא ישתמשו, אבל  הן משתמשות במכלים בני חמישים שנה שלא נבדקו. אם נבדקו, צריך להיות כתוב שנבדקו ואני יכול להוכיח כל מה שאני אומר. אני לא אטעה אם אומר שמדובר במיליונים של מכלים שלא נבדקו, מכלים חלודים, מסוכנים ואינם עומדים בתקן.

ג'ורג' דבי:			איך הם הגיעו אליך?

משה טמיר:			אני לוקח את המכלים מלקוחות שרוצים לעבור 
 				לחברת בלו-גז, חברת הגז החדשה, ורוצים לעזוב את אמישראגז. כך הם הגיעו אלי. תודה רבה על השאלה. תמשיך לשאול ובלו-גז תענה.

אילן מירון:			זו קביעה שהיא לא במקומה. אנחנו בודקים את 
 				כל המכלים וזו אמירה שאין מאחוריה שום דבר. אני רוצה לומר ששלושת התקנים שהתקנות האלה מתייחסות אליהם נמצאים כרגע בהכנה בשלב זה או אחר של רביזיה. כלומר, התקנים לא מוכנים ולא גמורים אבל בהחלט אפשר לעשות תקנות לגביהם.

היו"ר אברהם פורז:		מה אתם אומרים להערה שהועלתה כאן? למה 
 				שזה לא יהיה לגבי הספק?

חגית אייזנמן:			משני טעמים. ראשית, הוא לוקח את הגז בבתי 
 				הזיקוק. לפני שהוא מקבל מבתי הזיקוק גז, הוא יכול לעשות בדיקה של הגז.

היו"ר אברהם פורז:		הוא יכול, אבל זה נראה לך סביר?

חגית אייזנמן:			כן.

היו"ר אברהם פורז:		הוא יפתח מעבדה שם במקום?

אילן מירון:			הבדיקה אורכת שעתיים וחצי.

היו"ר אברהם פורז:		מה את מצפה ממנו שהוא יעשה?

חגית אייזנמן:			שיסרב לקנות גז שהוא לא תקני.

יגאל ביבי:			אני קונה דלק בתחנת הדלק. אני צריך לבדוק? זה 
 				אבסורד. אני לא מבין אותך. אתם מפקחים על זה, נכון? במקום שתפקחו עליהם, תפקחו על בתי הזיקוק.

חגית אייזנמן:			גם לספק יש אחריות.

יגאל ביבי:			גם הוא יבדוק וגם הספק יבדוק? עוד מעט תאמרו 
 				לי שכשאני קונה דלק, אני צריך שתהיה לי מכונה במכונית כדי לבדוק.

אבי פרל:			אם עשיתי בדיקה ומצאתי שהוא לא בסדר, מה 
 				אני עושה?

היו"ר אברהם פורז:		לא קיבלת את רשות הדיבור.

אבי פרל:			אני יכול ללכת.

היו"ר אברהם פורז:		תלך.

היו"ר אברהם פורז:		למה לגבי גז ישראלי אנחנו צריכים לבקש 
 				מהמוביל או מהמתווך להתחיל לבדוק את האיכות שלו?

חגית אייזנמן:			אני מוכנה לכתוב בסעיף 2, לא ייצא ולא ייבא.

היו"ר אברהם פורז:		בסדר. מקובל עליכם?

ג'ורג' דבי:			כן.

היו"ר אברהם פורז:		מה שאתם מייבאים, תבדקו.

ג'ורג' דבי:			בסדר גמור. אין בעיה.

היו"ר אברהם פורז:		בכפוף להערות אנחנו מאשרים את התקן.
				לגבי התקנות האחרות, אתם תכניסו את השינויים ואנחנו נקיים הצבעה.

חגית אייזנמן:			ההצבעה תתקיים רק אחרי שנעביר לכם את 
 				התיקונים?

היו"ר אברהם פורז:		כן.
				תודה רבה.

